Ràdio Balaguer - La Secretaria General de l’Esport i de l’Activitat Física ha presentat a entitats i administracions de Lleida i l'Alt Pirineu i Aran el Pla sectorial d'instal·lacions i activitats esportives per a l'etapa de represa\nUna seixantena de representants del teixit esportiu del Lleida i l’Alt Pirineu i Aran han conegut avui els punts clau del Pla sectorial d’instal·lacions i activitats esportives per a l’etapa de represa, mitjançant la presentació telemàtica que n’ha fet la Secretaria General de l’Esport i de l’Activitat Física (SGEAF). El document estableix les mesures que marquen el desenvolupament de l’esport i l’activitat física a Catalunya en aquesta nova etapa.\nHa presidit l’acte el secretari general de l’Esport i de l’Activitat Física, Gerard Figueras, que, en primer lloc, ha expressat el suport a la ciutadania del Segrià afectada pel confinament perimetral decretat el cap de setmana i els enviava “molts ànims”, tot desitjant que sigui el més breu possible. Gerard Figueras també ha demanat “prudència” a la població d’aquesta comarca i evitar al màxim els desplaçaments, limitant-los a l’àmbit professional o laboral.\nEl document és l’actualització del Pla d'acció pel desconfinament esportiu de Catalunya elaborat per la SGEAF i aprovat pel Pla PROCICAT, que incorpora un annex per adaptar-ne el contingut a la situació actual de l’etapa de represa, una fase que queda regulada en la Resolució SLT/1429/2020, de 18 de juny, del Departament de Salut, on es determinen les mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2.\nEl pla es desenvolupa en una sola fase, aplicable per igual a tot el territori català, i pot patir modificacions en funció de l’evolució de la pandèmia de la Covid-19. Per a la pràctica esportiva s’elimina la limitació d’aforaments i s’estableix el criteri de la distància social d’1,5 metres entre persones i d’un espai de 2,5 m2 per persona, tant per a esportista com per a públic. En el cas de les modalitats en què no es pot respectar aquesta distància, com els esports de contacte, el factor a tenir en compte serà la traçabilitat dels grups estables d’esportistes, tant d’entrenament com de competició, així com una declaració responsable.\nPer tot això, Gerard Figueras ha demanat a tothom “aplicar el sentit comú, perquè si bé podem reprendre la majoria d’activitats, ho hem de fer amb limitacions”, i ha apel·lat a la “responsabilitat”. “No podem passar de 0 a 100 de cop, sinó que hem de poder retornar a l’activitat sabent que algunes coses encara no les podem fer si no volem fer marxa enrere”, ha afirmat.\nDurant l’acte, Gerard Figueras ha estat acompanyat del director del Consell Català de l’Esport, Antoni Reig, el representant territorial de l’Esport a Lleida, Joan Segura, així com altres membres de la SGEAF que han intervingut directament en l’elaboració tècnica del Pla i que han resolt els dubtes formulats per Ajuntaments, clubs, federacions, consells esportius, etc. de Lleida i l’Alt Pirineu i Aran.\nActivitats esportives i instal·lacions\nEl Pla sectorial d’instal·lacions i activitats esportives per a l’etapa de represa s’estructura en dos grans blocs (activitats esportives i instal·lacions) que estableixen les condicions generals per a dur a terme la pràctica esportiva, establint com a criteri bàsic el manteniment de la distància física interpersonal de seguretat en 1,5 m en general, amb l'equivalent a un espai de seguretat de 2,5 m2 per esportista. Tal com ha explicat Antoni Reig, en cas de no ser possible aquest distanciament establert entre persones, la pràctica d’activitat esportiva podrà efectuar-se en grups estables i permanents, i l’entitat promotora de l’activitat haurà de garantir la traçabilitat dels grups estables així com dels esportistes que hi participin mitjançant la protocol·lització de les mesures que permetin identificar els esportistes, i tenir el control de la simptomatologia clínica i dels seus possibles contactes de risc. A més, les persones practicants hauran de declarar responsablement que en els darrers 14 dies no s’ha tingut cap simptomatologia compatible amb la Covid-19, no haver estat positiu, no haver conviscut amb persones que ho hagin estat ni haver tingut contacte estret amb persones afectades per la mateixa, així com obligar-se a posar en coneixement si han tingut símptomes o han donat positiu.\nEn el cas de les piscines cobertes i descobertes per a l’ús esportiu i recreatiu, no es restringeix l’aforament però caldrà garantir les mesures de distanciament, mentre que s’autoritza desenvolupar sessions i cursos per a la iniciació i aprenentatge. Pel que fa al Centre d'Alt Rendiment de Sant Cugat del Vallès, tindrà plena autonomia en la gestió, tot i que haurà de comptar amb un protocol propi de prevenció i higiene, mentre que els centres de tecnificació oficials hauran de regir-se pels criteris generals establerts per a les instal·lacions esportives. Finalment, el Pla concreta les mesures comunes de neteja i desinfecció que hauran de seguir els titulars de les instal·lacions, en funció de les diferents tipologies d’instal·lacions, activitats i serveis.


Homilia Jubileu dels catequistes – Obispado de Tortosa\nHomilia Jubileu dels catequistes\nInici/Homilia Jubileu dels catequistes\nHomilia Jubileu dels catequistesMitjans de Comunicació2019-03-21T22:33:23+02:00\nHomilia de l’Excm. i Rvdm. Sr. Enrique Benavent Vidal, Bisbe de Tortosa,\nen la celebració del Jubileu dels catequistes\nSanta Església Catedral de Tortosa, dissabte 30 de gener de 2016\n– Diumenge IV del Temps durant l’any. Cicle C\n1ª.- Jr 1, 4-5. 17-19\n2º.- 1C 12, 31- 13, 13\nEv.- Lc 4, 21-30\nDelegat diocesà de Catequesis\nGermans en el sacerdoci, diaques, seminaristes, catequistes\nLa celebració d’aquesta Eucaristia en l’any de la misericòrdia ha de ser, en primer lloc, un motiu perquè cadascú de nosaltres li donem gràcies a Déu. Sabem que la segona obra de misericòrdia espiritual és ensenyar a aquell que no sap. Som conscients de que la gran pobresa de l’home d’avui és precisament que desconeix Déu, que desconeix Jesucrist. Desconèixer Déu, desconèixer Jesucrist és quelcom que empobreix el cor de l’home. Una persona que no ha sentit mai parlar de Déu, que no ha conegut Jesucrist o que té el cor tancat a Déu, per a nosaltres els cristians és algú a qui li falta quelcom fonamental per a la vida, per a viure amb l’alegria i esperança. Un món que desconeix i oblida Déu és un món empobrit. Per això nosaltres hem de donar-li gràcies a Déu.\nTots vosaltres, catequistes de la nostra diòcesi, encapçalats pel bisbe, pels preveres i els diaques, hem de donar-li gràcies a Déu perquè hem conegut Jesucrist i en Ell el rostre misericordiós del Pare. La fe i el coneixement de Jesús és lo més important en la vida d’un catequista. Sant Pau, en la carta als Filipencs diu que tot ho considera una pèrdua “comparat amb el bé suprem que és conèixer Jesucrist” (Fl 3, 8). El testimoni que els catequistes doneu en la nostra església, en les vostres parròquies i comunitats cristianes, és precisament intentar transmetre als xiquets i als joves que estan preparant-se per als sagraments de la iniciació cristiana, que conèixer Jesucrist, mostrant-los el rostre misericordiós de Déu, és quelcom que els omplirà d’alegria. Transmetre la fe a algú, donar a conèixer Jesucrist, portar els xiquets i els joves a ser amics del Senyor, presentar-los a eixe Déu que és Pare, que els estima com a fills seus i que espera d’ells que l’estimen com un fill estima el seu Pare és una obra de misericòrdia.\n2. Transmissors de la fe\nPerquè esteu agraïts al Senyor, voleu transmetre eixa fe i eixe coneixement de Jesús i de Déu als xiquets i als joves de les vostres comunitats i de les vostres parròquies. Cada dia us trobareu amb xiquets i joves que no han sentit parlar de Jesucrist. Per això la catequesi és avui una tasca fonamental de l’Església. Quan vaig per les parròquies en els visites pastorals, molt sovint ho dic: els catequistes sou fonamentals per a la transmissió de la fe. No en totes les parròquies estan presents tots els moviments o totes les realitats eclesials. Però en totes les parròquies hi han catequistes que voleu transmetre la fe i donar a conèixer Jesucrist. La vostra tasca és més necessària que mai per a l’Església. De fet, quan nosaltres pensem en la nostra història, quan recordem els catequistes que sent xiquets ens van donar a conèixer Jesús i ens acompanyaren en el camí de la fe, hem de reconèixer que si no hagués sigut pel seu testimoni, per la seua generositat, pel seu temps, no podem saber on estaríem avui cadascú de nosaltres. No ho sabem perquè Déu es pot servir de moltes camins per portar-nos a Ell. Però sí que hem de donar gràcies perquè segurament per a molts de nosaltres, el testimoni dels catequistes ha estat fonamental en la història de la nostra fe. Déu els va posar en el nostre camí perquè ens portaren a Ell.\nLa vostra tasca no és únicament ensenyar coses sobre Jesucrist, sinó quelcom més important: que els xiquets arriben a conèixer i a estimar Jesucrist com s’estima a un amic. I per Ell tinguen el cor obert a Déu Pare i arriben a viure com a fills del Pare. La nostra església diocesana ha de donar també avui gràcies al Senyor pel vostre testimoni i pel vostre treball. Com a bisbe us demano que no us desanimeu.\n3. Avançar en el camí de la fe\nA la llum de la paraula de Déu que acabem d’escoltar, m’agradaria que reflexionarem junts en les tres actituds que els catequistes heu de viure sempre per transmetre la fe i per ser bons testimonis de Jesús. Hem escoltat en l’Evangeli una escena que ens presenta a Jesús en la sinagoga de Natzaret, en el seu poble i entre els seus paisans. Els seus veïns de tota la vida ho sabien tot d’Ell: coneixien a la seua família; pensaven que era el fill de Josep, el fuster de Natzaret; l’havien vist créixer; sabien qui eren els seus amics. Però quan Jesús parla en la sinagoga s’admiren: ¿qui és aquest? ¿d’on li ve aquesta saviesa? Sabien coses, sabien aspectes de la seua vida, pensaven que ho sabien tot, però en realitat no coneixien Jesús. Per això la seua paraula els deixa admirats, estranyats, sorpresos. No esperaven d’Ell eixa paraula de vida.\nNosaltres com a catequistes, com a preveres, com a bisbes, no podem ser únicament persones que saben coses de Jesús. Estem cridats a ser els seus amics, a conèixer-lo i estimar-lo cada dia més, perquè sempre és possible créixer en l’amistat amb el Senyor. Eixa és una actitud fonamental en un catequista. No podem dir “ja ho sé tot”, “ja estic bastant preparat”. No puc pensar que sóc un cristià perfecte, que he conegut plenament Jesús. Sempre és possible conèixer més a Jesús perquè sempre és possible avançar en el camí de la fe. Qui pensa que ho sap tot o que ja és un cristià perfecte, deixa de caminar en la fe. És el que els va passar als paisans de Jesús. Com pensaven que ja ho sabien tot, com no esperaven res nou de Jesús, el seu cor va estar tancat a la novetat de la seua paraula. Al mateix temps que transmetem la fe, no hem d’oblidar que nosaltres necessitem avançar en eixe camí. Hem de ser persones sempre obertes en el nostre cor, desitjoses de ser cada dia més amics del Senyor.\nEn la segona lectura hem escoltat unes paraules de Sant Pau que ens deuen fer pensar: “Si jo tingués el do de parlar els llenguatges dels homes i del àngels, però no estimés, valdria tant com les campanes que toquen o els platerets que dringues…” (1C 13, 1ss). Encara que fem coses meravelloses, que tinguem el do de la profecia, o una fe molt gran, si no estimem no som res. Encara que estem molt preparats en teologia o en tècniques de pedagogia o de comunicació, si no estimem no serveix de res. Donar a conèixer Jesús és un acte d’amor. Si realment estem convençuts de que la pobresa més gran que pot haver en el cor de l’home és no conèixer Jesucrist, donar-lo a conèixer és un acte d’amor. I per això no ho podem fer d’altra manera que estimant, perquè l’evangeli únicament es pot anunciar evangèlicament. Cada dia, quan acabeu la catequesi, quan torneu a casa, no us pregunteu mai ¿què hauré aconseguit? Us desesperareu perquè moltes vegades podem tornar a casa en una sensació de fracàs, de que no ens han escoltat, de que el que fem no serveix per res. No us pregunteu mai ¿això per a què haurà servit? o ¿quin fruit produirà aquest esforç? Pregunteu-vos cada dia: ¿he ensenyat l’evangeli estimant? Perquè encara que la catequesi haguera eixit perfecta, encara que algun dia podem tornar a casa molt contents pensant que hem tingut un gran èxit, si no tinc amor, no passa res.\nL’evangeli únicament es pot anunciar evangèlicament, estimant. La vostra tasca és deixar que els xiquets s’acosten a Jesús. No és posar dificultats ni impediments. ¿Com deixarem que els xiquets s’acosten a Jesús? estimant-los, perquè estimant-los els portarem a l’amor de Jesús.\n5. Vèncer les resistències amb la força de l’amor\nFinalment, no oblideu una tercera actitud. Avui és difícil l’anunci. En la lectura del profeta Jeremies hem sentit que Déu, quan el crida ja li diu que no l’escoltaran. També hem vist a l’evangeli que els paisans de Jesús, que saben que havia guarit molts malalts en altres pobles, pensen: Aquest és dels nostres i, per tant, ha de fer allò que nosaltres li manem. Si ha curat gent d’altres pobles, ¿a qui hauria de curar primer?, al seu poble. En el fons la relació dels habitants de Natzaret amb Jesús és interessada. Ens trobem davant un món que es tanca a la paraula de Déu. Y també moltes vegades davant uns pares que porten els xiquets interessadament a la catequesi. Volen que reben la catequesi, però són un poc com els paisans de Jesús: quan ells vulguin, per a lo que a ells els interessa, però altra cosa no cal. Moltes vegades teniu la sensació de que heu de vèncer les resistències d’un món que es tanca a la Paraula de Déu o d’unes famílies que únicament accepten que donem als fills el que ells volen i després tot s’oblida.\n¿Com vèncer aquestes resistències? També la segona lectura ens ho ha dit: “El qui estima és pacient, és bondadós…, no s’irrita…, ho suporta tot, i no perd mai la confiança, l’esperança, la paciència” (1C 13, 4-7). L’amor és l’únic camí per poder vèncer les resistències del cor de l’home a la Paraula de Déu. Eixe és el camí: misericòrdia vol dir que el mal i les resistències a l’evangeli es vencen amb la força de l’amor.\nGermans, no ens desesperem. Trobar resistències és normal. ¿Com hem de respondre a eixes resistències? L’Any Jubilar ens diu que el mal i la duresa del cor de l’home únicament es poden vèncer pel camí de l’amor. Que eixe sigui el vostre testimoni.


Ensenyant 1-24 de 83 article(s)\ngroc flúor taronja flúor\nARMILLA YARD MULTIFUNCIÓ\nMatèria: 100% polièster 120 g/m2 fluorescent.\nCintes: 2 cintes i 2 tirants retroreflectants.\nTancamebt: de cremallera\nColor: Groc, Taronja\nblau marí - taronja flúor blau marí - groc flúor verd - groc flúor\nParka bicolor d'alta visibilitat amb cintes reflectants al tors i mànigues. Cremallera central oculta amb tapeta, botons automàtics, puny interior de canalé, diverses butxaques i caputxa a l'interior del coll. Costures termosegellades.\nMaterial: Plana. Exterior: impermeable 100% polièster amb PVC – Interior: Folre i guata 100% polièster.\nGramatge: Exterior: 180 gr/m2 – Folre: 60 gr/m2 – Guata: 160 gr/m2\nNormes EN ISO 13688:2013 / UNE-EN ISO 20471:2013\nColor: Groc fluor/blau marí, Groc fluor/verd, Taronja fluor/blau marí\nblanc negre blau marí gris azulina verd caça beige arena\nPantalons Stretch multibutxaques de 290 gr/m2 Dissenyat amb dobles costures de seguretat i repunts per a garantir una major durabilitat. Té 6 butxaques, dues franceses molt còmodes i quatre de plaston-paleta amb velcro i tirador, destacant la gran capacitat de les butxaques laterals per ficar nombroses eines. Tallatge europeu amb cinturilla elàstica de goma que els converteix en unisex.\nMaterial: Stretch. 16% Polièster – 46% Cotó – 38% EMET\nGramatge: 290 gr/m2\nColor: blanc, verd caça, blavós, blau marí, negre, gris, beix sorra\nblau marí - taronja flúor blau marí - groc flúor gris - taronja flúor gris - groc flúor negre - taronja flúor negre - groc flúor\nPANTALONS BICOLOR STRETCH...\nPantalons Stretch multibutxaques de 240 gr/m2 amb colors de contrast als plecs, tiradors i repunts. Reforç posterior de teixit.\nDissenyat amb dobles costures de seguretat i repunts per a garantir una major durabilitat. Té 6 butxaques, dues franceses molt còmodes i quatre de plaston-paleta amb velcro i tirador, destacant la gran capacitat de les butxaques laterals per ficar nombroses eines. Tallatge europeu amb cinturilla elàstica de goma que els converteix en unisex.\nColor base: negre, blau marí, gris\nColor contrast: taronja fluor, groc fluor\nblau marí - taronja flúor blau marí - groc flúor negre - groc negre - vermell blau marí - vermell gris - taronja flúor vermell - gris verd llima - blau marí gris - groc flúor\nSAMARRETA TÈCNICA 105501\nSamarreta tècnica de màniga curta amb coll rodó i costats amb un color de contrast.\nMaterial: Bird-eye. 100% Polièster\nColor: negre/groc, verd llima/blau marí, gris/groc fluor, vermell/gris, blau marí/taronja fluor\ngroc flúor - blau marí taronja flúor - blau marí blau marí - taronja flúor blau marí - groc flúor\nArmilla embuatada reversible d'alta visibilitat. Dues peces en una: d'una banda, armilla multibutxaques embuatada i, per l'altre, armilla d'alta visibilitat amb cintes reflectants en el tors. Cremallera central amb tirador reversible.\nMaterial: Exterior: microfibra – Interior: malla 100% polièster\nGramatge: Exterior: 120 gr/m2 – Interior: 130 gr/m2\nColor: Blau marí/Groc fluor, Blau marí/taronja fluor\nblanc negre gris vermell grana blau navy azulina verd verd bosc verd caça beige\nPOLO MÀNIGA LLARGA 105503\nPolo de màniga llarga realitzat amb teixit transpirable. Coll i punys de canalé i obertura central amb botons. Amb una butxaca solta sense cosir.\nMaterial: Piqué. 60% polièster – 40% cotó\nGramatge: 180 gr/m2\nblanc negre blau marí gris vermell grana azulina blau celeste vert llima verd verd bosc verd caça beige gris gel\nPOLO MÀNIGA CURTA 105502\nPolo de màniga curta realitzat amb teixit transpirable. Coll de canalé i obertura central amb botons. Amb una butxaca solta sense cosir.\nJAQUETA CUINER MÀNIGA...\nJaqueta de cuiner de màniga llarga amb coll tireta. Doble botonadura amb automàtics. Una butxaca de pegat a la màniga\nMaterial: Plana: 65% polièster - 35% cotó\nGramatge: 175 gr/m2\nPANTALÓ DE TIRANTS CIES GP0\n- Peça de cintura alta per a més protecció impermeable sense necessitat de peça superior.\n- Reforç interior a la part davantera de la peça.\n- Goma elàstica a l'esquena i en costat per cenyir la cintura.\n- Peto davanter amb butxaca ocult per tapeta.\n- Peto posterior del que surten els tirants.\n- Tirants amb tres tancaments regulables de PVC i totalment desmuntables (dos davanters i un de posterior).\n- Allotjament interior per genolleres.\n- Obertura laterals per accedir a les butxaques.\n- Costures impermeables per alta freqüència.\n- Composició: GP0. 80% PVC - 20% Polièster\nUNE-EN ISO 13688: 2013. Roba de protecció. Requisits generals.\nUNE-EN 343: 2004 + A1: 2008 / AC: 2010. Roba de protecció contra la pluja.\nnegre blau marí gris beige arena\nTancament central amb cremallera.\nCanesú a la part del davant i darrere.\nteixit de reixeta en el interior.\nCAMISA HOME STRETCH 405001\nCamisa d'home entallada amb pinces de màniga llarga, botons al tancament central i als punys.\nMaterial: Popelín: 70% cotó – 28% polièster – 2% spandex\nGramatge: 108 gr/m2\nBATA TANCAMENT VELCRO 705\nBata amb tancament de velcro, punys de canalé i una butxaca interior de pedaç al pit.\nMaterial: Sarja. 65% polièster – 35% cotó\nTalla: XS/ S / M / L / XL / 2XL / 3XL\ngroc flúor - blau marí\nSoft Shell d'alta visibilitat amb cintes reflectants en el tors i mànigues. Amb coll alt, tancament central amb cremallera estanca, punys ajustables amb velcro, goma a l'interior de la cintura amb tanques per ajustar, tres butxaques exteriors i dues interiors.\nCertificació: EN 340 EN 471\nMaterial: Soft Shell lligat amb folre polar i membrana TPU W/P 2.000 mm, MVP 2000 MM\nGramatge: 320 g/m2\nColor: Groc fluor/Blau marí\ngroc flúor - blau marí taronja flúor - blau marí\nCAÇADORA BICOLOR EMBUATADA\nCaçadora bicolor d'alta visibilitat embuatada amb cintes reflectants en el tors i mànigues. Cremallera central oculta amb tapeta, puny amb goma a l'interior, diverses butxaques externes i una d'interna, caputxa a l'interior del coll i mànigues desmuntables.\nMaterial: Plana. Exterior: impermeable 100% polièster amb PVC. Interior: Folre i buata 100% polièster\nGramatge: Exterior: 180 g/m2 . Folre: 60 g/m2. Buata: 160 g/m2\nColor: Groc fluor/Blau marí - Taronja fluor/Blau marí\ngroc flúor - blau marí groc fluor - gris groc flúor - azulina taronja flúor - blau marí blau marí - taronja flúor blau marí - groc flúor verd - groc flúor\nPOLO BICOLOR MÀNIGA LLARGA...\nPolo bicolor d'alta visibilitat de màniga llarga realitzat en teixit transpirable. Cintes reflectants en el tors i mànigues, coll de canalé amb un color de contrast i amb obertura central amb botons i una butxaca en el pit.\nMaterial: Brid-eye. 100% polièster.\nColor: : Groc fluor/ Blau marí, Groc fluor/Verd, Groc fluor/Gris, Groc fluor/Blavós, Taronja fluor/Blau marí\nPOLO BICOLOR MÀNIGA CURTA...\nPolo bicolor d'alta visibilitat de màniga curta realitzat en teixit transpirable. Cintes reflectants en el tors, coll de canalé amb un color de contrast amb obertura central amb botons i una butxaca en el pit.\nPANTALONS BICOLOR 157 ALTA...\nPantalons bicolor d'alta visibilitat amb dues cintes reflectants a les cames i banda fluor entre elles. Amb pinces, elàstic en la cintura i sis butxaques, quatre d'elles amb tapetes i tancament amb velcro.\nCintes reflatex: Complint amb la normativa vigent, les cintes reflectants han estat testades contra l’abrasió, flexió, plegat a baixa temperatura, rentat i assecat domèstic i influència de la pluja.\nMaterial: Sarja. Teixit fluor: 80% polièster – 20% cotó. Teixit contrast: 65% polièster – 35% cotó.\nGramatge: Teixit fluor: 210 g/m2. Teixit contrast: 190 g/m2\nColor: Blau marí/Groc fluor, Gris/Groc fluor, Verd/Groc fluor/, Blavós/Groc fluor, Blau marí/Taronja fluor\ngroc fluor - gris groc flúor - azulina blau marí - taronja flúor blau marí - groc flúor verd - groc flúor\nPANTALONS EMBUATAT BICOLOR...\nPantalons bicolor d'alta visibilitat amb dues cintes reflectants a les cames i banda fluor entre elles. Amb pinces, elàstic a la cintura i sis butxaques, quatre d'elles amb tapetes i tancament amb velcro.\nInterior: folrat amb punt llis per aconseguir una major sensació de confort a temperatures baixes.\nMaterial: Sarja. Teixit fluor: 80% polièster – 20% cotó. Teixit contrast: 65% polièster – 35% cotó. Punt llis: 100% polièster\nJAQUETA POLAR BICOLOR ALTA...\nJaqueta polar bicolor d'alta visibilitat amb cintes reflectants en el tors i mànigues. Coll alt amb cremallera central, goma elàstica al puny de la màniga i tres butxaques amb cremallera.\nGramatge: 280 g/m2\nColor: Groc fluor/Blau marí, Groc fluor/Gris, Groc fluor/Verd, Groc fluor/Blavós, Taronja fluor/Blau marí\nFOLRE POLAR ALTA VISIBILITAT\nFolre polar d'alta visibilitat amb cintes reflectants en el tors i mànigues. Coll alt amb cremallera, goma elàstica al puny de la màniga i dues butxaques amb cremallera.\nblanc blau marí gris azulina verd verd caça\nPantalons embuatats multibutxaques amb pinces i goma elàstica a l'interior de la cinturilla de l'esquena. Dues butxaques franceses i quatre amb tapeta i velcro. Repunt posterior de seguretat.\nCertificació: EN 340 EN 14058\nMaterial: Sarja. Exterior: 65% polièster – 35% cotó. Folre: 100 polièster 190T. Buata: 100% polièster\nGramatge: Exterior: 190 g/m2. Folre: 60 g/m2. Buata: 190 g/m2\nColor: blanc, verd, verd caça, blavós, blau marí, gris


Quin és el repte de #Helpeditors? – Help Editors\nPàgina inicial/Espai gràfic/Quin és el repte de #Helpeditors?\nM’imagino una plataforma col·laborativa on tots ens donem un cop de mà i intercanviem coneixements. Treballem en equip, donant el millor de nosaltres mateixos, amb l’objectiu que les nostres idees brillin. Perquè tots tenim projectes en ment, somnis, ganes de crear. Només cal trobar un equip per tirar-ho endavant.\nAquest post el dedico a l’Anna, Maite i Marina. Per ensenyar-me tant, per aportar valor en tot el que feu, per entendre’m. 🧡🧡🧡


Exposició, 'Descobrir Sant Vicent Ferrer' a Castelló - El Miragall\nExposició, 'Descobrir Sant Vicent Ferrer' a Castelló\n16.10.2019 11.00 h\nEl Poble de Castelló celebra amb l'Acadèmia Valenciana de la Llengua l'any Sant Vicent.\nL'acadèmia Valenciana de la llengua dedica cada any a la investigació i divulgació d'un escriptor valencià, dedicant els últims anys a escriptors com Enric Valor, Roís de Corella, Carles Salvador o Isabel de Villena. Aquest 2019, l'AVL centra la seua atenció en la figura de Sant Vicent Ferrer, qui en paraules de Ramon Ferrer, president de l'Acadèmia Valenciana de la Llengua «va ser més que un sant. Més enllà dels aspectes més populars i tradicionals, cal considerar-lo com un gran intel·lectual, un extraordinari predicador i un home compromés en les grans qüestions del seu temps».\nAixí Castelló acollirà en aquest últim trimestre de l'any, diferents actes que donen a conéixer als castelloners la figura i l'obra del sant valencià més universal, uns actes que començaran aquest mes d'octubre amb l'exposició Sant Vicent Ferrer, valencià universal que es podrà visitar de l'11 al 18 d'octubre.\nL'exposició vindrà acompanyada per la donació de 5 volums al voltant de l'obra de Sant Vicent que l'Acadèmia Valenciana de la Llengua farà a la Biblioteca Pública Municipal Joan Fuster, entre el que es troba el còmic editat per l'AVL amb motiu de l'any Sant Vicent, i un DVD del documental Sant Vicent Ferrer, ídol, líder, sant i mite. La donació passarà a formar part dels fons de la biblioteca.\nA més en el mes de novembre comptarem amb l'espectacle En lo temps de Sant Vicent preparat per la Coral Giner de València formació de la Societat Coral El Micalet.\nDe l’11 al 17 d’octubre\nBiblioteca Pública Municipal Joan Fuster\nEdifici de l’Obrera.\nDe dilluns a divendres de 10 a 13h i de 17 a 20:30h.\nSant Vicent Ferrer i Castelló\nEixida fotogràfica oberta a tota la ciutadania castellonera 'començar en la fotografia'\n7a jornada de l'Autonòmic per parelles de raspall al trinquet municipal de Castelló\nXerrada 'Vendre o No Vendre Online' per a empreses i comerços de Castelló


«els vells diuen que això ja havia passat abans» - Regió7 :: El Diari de la Catalunya Central\n«els vells diuen que això ja havia passat abans»\nPagès de Casa Caball\n«els vells diuen que això ja havia passat abans» arxiu particular\nJoan Marc Caball és propietari de Casa Caball, una granja situada a Olius que treballa tant en l'àmbit de la ramaderia com en l'agricultura. Caball explica les transformacions que veu al món de la pagesia en els darrers anys, quan s'ha accentuat més el canvi climàtic. «El canvi que més hem notat en els últims anys és que o plou molt o hi ha sequera. No és ben bé com abans, que la primavera era més estable, sinó que ara el dia que plou cauen molts litres i llavors potser hi ha dos mesos que patim sequera. En resum, tant les pluges com la sequera són més violentes», lamenta Caball, que explica les dificultats que aquestes condicions provoquen en el desenvolupament de la seva feina. «Això ens afecta molt. Per exemple, l'any passat quan era temps de sembrar no podíem perquè no parava de ploure, i aquest estiu com que va ser molt sec no vam poder sembrar el que mengen les vaques. Pel que fa als cereals, abans no els havies de tractar durant la primavera i ara sí que ho hem de fer per l'augment de plagues», lamenta, que tot i això diu que no està segur de si l'increment de plagues està relacionat amb el canvi climàtic.\nCaball no està segur que el canvi climàtic tingui efectes a curt termini i assegura que «és complicat saber si realment això acabarà així. La gent especula molt, però els pagesos vells expliquen que això ja havia passat abans, que ja hi havia hagut episodis amb sequeres i llevantades llargues». Per evitar els efectes del canvi climàtic Caball explica que els agricultors i ramaders poques coses tenen a fer. «Per part nostra, de mesures per prendre n'hi ha poques. Com a màxim, canviar els tipus de cereals, ja que n'hi ha que són més resistents a les plagues o també a la sequera. Però no podem lluitar contra el temps», assegura Caball. L'oliuenc aprofita l'oportunitat per criticar les administracions pels controls que els fan passar als pagesos i que, moltes vegades, es fa la vista grossa amb les grans empreses. «El que mou el món són els diners, el capitalisme. Aquí a nosaltres ens fan vigilar els tractors i la maquinària perquè no contaminin més del compte, però bé que contaminen més els avions i els vaixells. Però això no interessa canviar-ho», afirma Caball.


El Consell de Formentera aprova el quadre tarifari per a l’adquisició de places turístiques\nPremsa Hemeroteca Presidència El Consell de Formentera aprova el quadre tarifari per a l’adquisició de places turístiques\nDivendres, 27 d'Abril de 2012 13:59\nLa sessió plenària del Consell de Formentera celebrada avui, ha aprovat qüestions tan importants com el quadre tarifari per a l’adquisició de places turístiques, l’ordenança fiscal i reguladora per a la circulació de vehicles quads, així com prorrogar la concessió de transport públic regular.\nPel que fa al primer punt de l’ordre del dia, referent a l’aprovació de les tarifes per l’adquisició de places turístiques a Formentera, s’ha aprovat per majoria absoluta, amb el vot en contra del Partit Popular i el Grup Independent.\nEl Consell Insular de Formentera ha presentat la seua proposta sobre el preu públic d’aplicació a les operacions d’adjudicació i gestió de places turístiques. Aquests preus públics consisteixen en la contraprestació que han d’abonar els titulars del establiments d’allotjaments turístics per l’adquisició de places turístiques.\nAixí, el quadre tarifari estableix 2.800 euros per plaça, fins les 5 primeres places per establiment i 3.800 euros a partir de la sexta, aplicant un increment del 1,5% a partir de la desena. Es mantindrà un preu unitari de 2.800 euros per plaça quan els establiments turístics que exerceixin l’activitat d’hotel, hotel apartament i apartament turístic hagin millorat la seva categoria amb posterioritat a l’any 2.007\nAquesta ordenança estableix un quadre tarifari en funció de cada cas. Així l’adquisició de places per ampliació d’establiments existents tendrà un preu de 4.200 euros per als establiments classificats en els grups d’hostals, hostals-residència, pensions, fondes i cases d’hostes. En els grups d’hotels, hotels apartaments i apartaments turístics amb categoria igual o inferior a 2 estels i/o 2 claus i habitatges turístics vacacionals (VTV) el preu serà de 3.800 euros per plaça. I en el cas que aquests estiguin cursant la seva inscripció en el registre de turisme amb categoria igual o superior a tres estels, el preu serà de 2.800 euros per plaça. Es contemplen altres quadres tarifaris en els casos de l’obertura de nous establiments i de reobertura d’establiments donats de baixa definitivament.\nPel que fa als punts 2 i 3 de l’ordre del dia, relatius a l’aprovació de l’ordenança fiscal i l’ordenança reguladora de la circulació de vehicles quads, s’han debatut conjuntament i les dos han estat aprovades per majoria absoluta amb el vot en contra dels populars i els independents.\nL’Ordenança fiscal estableix en 38 euros la taxa per l’expedició de la llicència per a la circulació de quads, buguis, motos d’endur, trial i demés vehicles similars per les carreteres, vies i camins públics municipals.\nAquesta regulació obeeix al fort increment de la circulació de vehicles motoritzats els darrers anys, especialment durant l’època estival, que comporta el deteriorament de forma greu de les vies per les quals circulen, molèsties a la població de Formentera i danys en el patrimoni natural i cultural de la illa. Per tant, els vehicles inclosos en l’àmbit de la present Ordenança hauran d’obtenir la prèvia llicència municipal per al seu ús en les vies de titularitat municipal.\nLa modificació del reglament de temps lliure, també s’ha aprovat per majoria absoluta amb el vot en contra del PP i del GUIF. Recordem que en sessió ordinària celebrada en data 26 d’agost de 2011, va tenir lloc l’aprovació definitiva d’aquest reglament per a la regulació de les activitats de temps lliure infantil i juvenil en l’àmbit territorial de Formentera. Avui s’ha aprovat la modificació d’alguns articles per tal d’adaptar aquest Reglament a la Llei 12/2010.\nL’últim punt contemplat a la part resolutiva referent a l’aprovació de la proposta de pròrroga de la concessió de transport públic regular, ha estat aprovada per unanimitat. Aquest punt estableix la possibilitat que l’Administració competent en matèria de mobilitat pugui prorrogar, per raó de l’interès públic, la vigència de les concessions actuals del servei públic de transport regular permanent de viatgers d’ús general per un període que, en cap cas, pot excedir del 31 de desembre de 2018.\nAquesta autorització s’ha concedit en base a una sèrie de millores en el servei de transport públic, entre les que destaquen l’ampliació i millora de trajectes i itineraris, allargar més els horaris d’hivern, incrementar freqüències en els mesos forts d’estiu (almenys de 15 de juny a 31 d’agost de la L1 i la L2), denegar l’augment de tarifes almenys fins a desembre de 2015 i que la despesa derivada dels horaris, col·locació i manteniment siguin a càrrec de la concessionària.\nJa a la part de proposicions del grups polítics, el Partit Popular ha presentat 1 proposició sobre la rotonda des Pujols que ha estat retirada i a la part de preguntes, tant els independents com els popular han formulat diverses qüestions relatives als cicles formatius, als efectius de la Policia Local, així com sobre la gestió de l’escola municipal de tennis, entre d’altres\nLa part final de la sessió plenària ha estat a càrrec de la consellera de Medi Ambient, Indústria i Energia, Sílvia Tur, que ha dut a terme la seua compareixença relativa a la feina feta des del seu departament.


Gandia celebra el Dia Mundial dels Ocells - Diari La Veu\nEscriba el número 381653\nGandia celebra el Dia Mundial dels Ocells\n13 octubre 2016 01:00h\nGandia celebra el Dia Mundial dels Ocells amb diferents activitats\nXavier Ródenas, regidor delegat de Gestió Responsable del Territori, ha presentat aquest matí davant els mitjans de comunicació les activitats que ha preparat el consistori amb motiu del Dia Mundial dels Ocells que se celebraran el pròxim diumenge 16 d'octubre. Durant l'acte ha estat acompanyat per l'ornitòleg, Pau Lucio i la responsable de Medi Ambient de Creu Roja Gandia, Liliana Perelló.\nXavi Ródenas ha destacat que "l'any passat vam aconseguir reunir més de 100 persones amb la iniciativa. És una més de les activitats que ha posat en marxa l'actual govern per educar la ciutadania sobre la importància de l'entorn natural i el respecte a la fauna. Són activitats que ens permeten conscienciar els veïns i que tenen un marcat caràcter familiar amb el qual aconseguim dos objectius: educar pel que fa a l'entorn natural i oferir iniciatives dirigides a tots els públics, especialment familiar".\nL'ornitòleg Pau Lucio, va explicar l'activitat que impartirà durant el matí consistent en un alineament científic d'ocells i explicarem les espècies típiques que podem trobar a la zona.\nPer la seua banda, Liliana Perelló, ha explicat que paral·lelament a la visita, es realitzarà una recollida de residus a la zona. "No és la primera vegada que realitzem una activitat d'aquest tipus conjuntament amb l'ajuntament. Continuarem fent aquestes iniciatives que ens permeten mantenir l'entorn natural en òptimes condicions".\nD'aquesta manera, a les 9 h del matí tindrà lloc una trobada a la zona de jocs del parc Joan Fuster per eixir en bicicleta fins als ullals de la Perla i l'Estany. Un cop s'arribe al voltant de les 10 h del matí es faran dos grups de persones. Un d'ells farà una visita als ullals de la mà de mestre i biòleg Jesús Villaplana, mentre que l'altre grup participarà en una activitat d'anellament científic amb l'ornitòleg local Pau Lucio.\nA les 11.15 h, els grups canviaran d'activitat, d'aquesta manera els dos grups realitzaran dues activitats.\nPosteriorment, al voltant de les 12.30 h aquelles persones que estiguen interessades podran gaudir d'una visita guiada per l'Aula de la Natura a un preu simbòlic d'un euro per persona.\nFinalment, a les 13.30 h aproximadament, es tornarà amb bicicleta a Gandia.\nEs tracta d'una activitat gratuïta i familiar. Per participar no cal inscriure-s'hi. Hi haurà llimonada i taronjada ecològica per als assistents, així com degustació de productes ecològics i de proximitat.\nEscriba el número 477988


Estem Alteradets: Conducción colérica\nEnviat per Marc Cabarrocas | Enviat a gilipollisme , ràbia , tocada de collons | Enviat a 4/01/2009\nQuan sento aquesta expressió penso en els Simpson. El capítol que la Marge porta el Cañonero femení (perquè el burro d'en Hommer es va equivocar) i acaba tenint atacs de ràbia mentre condueix.\nEvidentment a la sèrie està tot exagerat però cada dia estic més a prop de comprar-me un tot terreny mida tanqueta i anar "repartint justícia" pel mon.\nAquesta de la "guardia siví" o la dels "peruanus" ja m'anirien bé:\nI per quina raó vull "repartir justícia"? Perquè avui ha estat l'"acabose"...\nA més té collons que les situacions me les hagi trobat totes 4 en un sol trajecte, tornant de la feina a les 7. Me'n podia haber trobat una a cada viatge, però no, el destí ha volgut col·lapsar les situacions en el temps que transcorre des que surto de la feina fins que arribo a casa al cap de 18 minuts (ma o meno).\nPrimer, a la autovia de Banyoles em trobo un tractor (si, aquelles coses que no passen de 60-70 perquè estan destinades a llaurar camps, no a córrer per carretera) que semblava que apretava a un Mercedes nou. El puto Mercedes s'ha fet tota l'autovia a 50 (velocitat mínima permesa, recordem que és la meitat de la màxima) i, per la cara que feia el del tractor, no semblava pas que li agradés gaire (tampoc semblava haber-hi problemes dintre del Mercedes, bueno, un gamarús parlant per telefon no ho catalogo de problema, ho catalogo d'imbecilitat)\nSi aquí suposo que molts ens hem posat en la pell del "tractorista" la següent és encara pitjor.\nMentre circulo per l'autopista un Seat Altea de la Policia Nacional se m'enganxa al cul després d'aparèixer del no res (calculo que de 160km/h no baixava abans d'amorrar-se al cul del meu cotxe que no passaba de 125 km/h) i estar-se allà, sense llums ni sirenes ni res semblant. O sigui que els molt fills de puta corrien com desesperats perquè s'aburrien, no perquè tinguessin algo a fer.\nJo m'he mantingut als meus 125km/h (±5Km/h) mentre adelantava a uns 5 camions i 3 o 4 furgonetes grosses. Em podia haber apartat entre adelantaments, però per estar 2 segons a l'altre carril... tenint en compte que jo també estava practicant adelantaments i sense "perdre temps"... QUE ELS DONGUIN.\nEvidenment, a la que m'he apartat (perquè ja no tenia ningú més a qui adelantar) han tornat a fotre gas a fons (el fum del tub d'escapament així ho demostrava) i cap a 160km/h altre cop, que hi ha pressa per anar a no cardar res...\nEl tercer ésser digne de menció en aquesta epopeia és un il·luminat que no sap perquè serveixen els carrils de l'autopista. A les 7 del vespre sol haver-hi "bastants" vehicles que surten de l'autopista a Girona Sud (usease a Salt) i si hi ha gaires camions circulant la gent que va per el segon carril es va posant entre els camions per no arriscar-se a passar de llarg de la sortida. Fins aquí la part lògica del tràmit. Ara arriba l'emocionat, un altre Mercedes (avui s'emporten la palma), un que va pel segon carril, que pot fotre un cop de gas i adelantar l'únic camió que queda sense problemes i posar-s'hi davant, que frena!! fins anar a 80-90Km/h i "fa apartar" als cotxes que ja estaven prou estrets entre camions per posar-s'hi ell. En aquest punt ja m'he emprenyat com una mona (m'hauria empipat igualment, però amb els dos que portava anteriorment ja ni us explico...) però el pitjor ha estat veure com al arribar a la sortida el FILL DE LA GRAN **** CONTINUA RECTE!!!! No surt de l'autopista!!! Ha frenat a 80Km/h estant al segon carril per posar-se al primer fent frenar a altra gent que ja té problemes amb la distància de seguretat només perquè s'avorria!!!\nI si aquí ja tenia la vena del front inflada com un globus i les orelles traient vapor com als dibuixos el que faltava era el que he trobat a la rotonda sortint del peatge de l'autopista. Entro a la rotonda, haig de sortir cap a l'esquerra (si fos un rellotge i nosaltres entrem per "les 6", haig de sortir per "les 9"), quan porto mitja rotonda feta de davant surt un puto inutil des del primer carril (o sigui que hauria de passar per el carril "de fora" de la rotonda), es fot al carril de dintre de la rotonda (feines ha tingut la meva companya de feina -k plega igual que jo i fa el mateix trajecte- en no menjar-se'l) PER SORTIR A LA PRIMERA SORTIDA!!! la mateixa que nosaltres.\nO sigui que des del carril de fora, el tiu es fot al carril de dintre i acaba altre cop al carril de fora, tot en 15m que deu fer 1/4 de rotonda.\nAquí ja m'han entrat ganes de comprar-me un bazooka només per començar a fer explotar coses.\nDe miracle, el Km i pico que falta per arribar a casa meva no he trobat res més... però em sembla que no hauria aguantat, que m'hauria llençat com un suicida contra qui fos per tal que veiés el que passa quan un gilipolles està conduint.\nEscoltant: Black Sabbath - The Writ


Capmany acaba les obres de la cooperativa per a ubicar-hi el centre d'interpretació del vi - Empordà\nCapmany acaba les obres de la cooperativa per divulgar el món del vi de l'Empordà\n«Es tracta de veure com enfoquem el tema més museístic», explica l'alcalde, Joan Fuentes\nEls darrers treballs a la cooperativa de Capmany\nLes obres de la primera fase de la tercera nau del Sindicat de la Cooperativa de Capmany han arribat al final. L'Ajuntament capmanyenc treballa, durant aquest mandat municipal, per dotar aquest edifici d'un centre d'interpretació del vi de l'Empordà. Per aquest motiu, durant el proper any 2021 tenen previst continuar amb la següent fase dels treballs per millorar la Cooperativa, la més antiga de la comarca i de propietat municipal. «Es tracta de veure com enfoquem el tema més museístic», explica l'alcalde Joan Fuentes.\nL'Ajuntament de Capmany va aprovar, el mes de maig passat, el projecte d'adequació de la nau de llevant de la cooperativa agrícola El Parral. Segons explica l'alcalde, «cada tina serà explicativa» i l'objectiu serà poder estrenar aquest nou espai per la festa major del febrer. En la mateixa sessió plenària, es va aprovar el conveni amb la família Cabañó-Juanola per la cessió en dipòsit, en règim de comodat de diverses peces vinculades amb el món de la vinya i el vi.\nL'edifici de la cooperativa El Parral es va construir a principi del segle XX i el Sindicat de Capmany va ser el primer de l'Alt Empordà. L'any 2010, la cooperativa es va dissoldre i l'edifici va passar a ser propietat de l'Ajuntament, que dona continuïtat a la recuperació d'aquesta instal·lació emblemàtica.\nD'altra banda, han acabat totalment les obres de l'aula nova de suport per a l'escola. El centre Els Dòlmens disposarà, el curs vinent, de més espai. El govern municipal capmanyenc ha convertit els antics pisos de lloguer dels mestres, que estaven tancats, actualment, en una aula de reforç per descongestionar les actuals i fer una nova aula polivalent per espaiar els alumnes. El consistori ha destinat 32.000 euros per fer una inversió.\nProjecten una granja amb capacitat per a 1.900 porcs a Capmany.\nCapmany crearà una aula de suport nova per a l'escola per al curs vinent.


LLUÍS ALBERT GRANELL - 29/07/2019\nNo heu pogut amb nosaltres, hem estat l'estaca ben clavada que ha estat capaç d'aguantar el vendaval, l'huracà de categoria cinc que el passat mes de maig va passar per damunt de tot l'espectre polític d'Aldaia i va deixar en runes el conjunt d'estructures d'esquerra que componien l'hemicicle del consistori. Una tempesta, però, que no va poder complir la seua desfeta totalment, al deixar viu un monolit de pedra, rocós, robust i fermament assentat al terra anomenat Compromís.\nL'esperit del Botànic no és més que un pretext per a fer creure el paradigma dels blocs anomenats ideològics, un aparador ple d'humitats i taques irreversibles per maquillar l'única veritat, el poder absolutista. La condició de tindre una majoria a priori es pot entendre com un augment de la responsibilitat irrefutable. Tant de bo el PSOE local demostre no voler tornar a pràctiques decimonòniques, caciquils i autoritàries. Nosaltres a Compromís ho tenim claríssim: hem vingut a fer política dia rere dia, hem demanat poder tenir accés al seu treball ordinari amb una persona eventual de temporalització reduïda i se'ns ha negat de totes totes sense cap tipus de negociació.\nEl tracte del govern local als partits polítics de l'oposició és vergonyós i irrisori, per dir-vos que, durant l'any en què he actuat com a regidor, les oportunitat de negociació i els espais de debat amb el senyor Alcade han sigut escassos; els temes complexos i susceptibles de controvèrsia són sempre delegats a la seua número dos, la qual s'encarrega de fer el treball més purament polític. All senyor alcalde no el volen exposar, no sabem la raó, i el tenen per a nimietats; això sí, en els moments del cara a cara sempre es fa la víctima, una actitud pueril que sembla ser els dona bon resultat polític tot i que demostra que no tenen capacitat ni de diàleg ni de negociació. Ara bé, ells han sabut molt bé gratificar els estòmacs agraïts que els envolten, mentre a la resta de formacions polítiques ens han negat, com he dit adés, la possibilitat de disposar d'una persona ajudant-nos. Ells han doblat el salari a tot el seu personal de confiança, passant de cobrar 18.000 euros anuals a 33.000, alhora que als partits polítics, només per fer-nos callar i convéncer-nos, ens han donat seients a òrgans on tenen la majoria i on, òbviament, el nostre paper serà purament testimonial.\nAl remat, se'n penediran, d'haver-nos deixat vius. Perquè no callarem i perquè pensem dir les coses pel seu nom, agrade o no.


Àmplia representació de l'Alt Urgell a la trobada estatal del sector làctic artesanal — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Àmplia representació de l'Alt Urgell a la trobada estatal del sector làctic artesanal\nUna delegació d'artesans del formatge de l'Alt Urgell i la Baixa Cerdanya, al costat de professionals i experts del sector làctic de la Seu, participaran aquest dijous i divendres a les trobades estatals de formatgers i d'experts en el sector làctic artesanal. Aquest doble seminari se celebra a la població malaguenya de Cártama.\nAl taller temàtic sobre Formació i assessorament dins del sector làctic artesanal, hi intervindrà Nati Valls, professora de l’Escola de Capacitació Agrària dels Pirineus i responsable de formació contínua pel sector formatger artesà de Catalunya. Al taller sobre Investigació i tecnologia formatgera hi prendrà part Natàlia Nicolau, tècnica de la UPC relacionada amb les sessions de tast de la Fira de Formatges. De la seva part, la tècnica de Promoció Econòmica de l'Ajuntament de la Seu, Montse Ferrer, explicarà la seva experiència en l'organització de la Fira, en el taller temàtic sobre Gestió de la qualitat i comercialització.\nDesprés de la reunió d'experts, divendres se celebrarà la Trobada de Cooperació de Formatgers. Per l'Alt Urgell i Cerdanya hi seran Salvador Maura, de la formatgeria de Mas d'Eroles d'Adrall; Mercè Lagrava, de Serrat Gros d'Ossera; Pep Capelles, de L'Orri de Guils del Cantó; i Albert Pons, de Formatges de la Vall de Meranges, a Girul.\nEn aquestes jornades, organitzades pel centre de formació Francisco Romero, dins del Projecte Leader, hi prendran part professionals de centres de formació, centres d'investigació, universitats, associacions, consells reguladors i tècnics relacionats amb el sector làctic. A més a més de la representació catalana, els assistents provenen de grups Leader del País Basc, Castella-Lleó, Andalusia i les Illes Canàries.\nLa Trobada d'experts de dijous vol afavorir la interrelació de tots els agents que estan treballant en aquest sector a nivell estatal, com també poder visualitzar la important labor socioeconòmica i ambiental de les empreses làctiques en el medi rural. A més a més, es vol contribuir al desenvolupament i consolidació de les petites empreses i fomentar la vertebració del sector artesanal.


Andreu Manresa és reelegit director general d’IB3 - comunicació21\nAndreu Manresa és reelegit director general d’IB3\nRedacció|2022-04-26T20:32:12+02:0026 abril 2022|Comunicació21\nEl Parlament de les Illes Balears ha reelegit el periodista Andreu Manresa i Montserrat com a director general d’IB3 per a un nou mandat. El periodista ha estat escollit per majoria absoluta en segona votació amb 31 vots a favor, 27 en blanc i cap en contra. En la primera votació, el 22 de març, Manresa no va assolir la majoria de tres cinquenes parts necessària.\nEl mes passat, PSIB, Més per Mallorca i Unides Podem (els partits del Pacte de Govern) van acordar la renovació de Manresa en el càrrec per tal de “garantir l’estabilitat” davant del procés d’internalització dels serveis informatius que s’ha obert a l’Ens Públic de Radiotelevisió de les Illes Balears.\nAndreu Manresa va ser elegit director general d’IB3 el desembre de 2015. Anteriorment havia estat delegat d’El País a les Illes durant 25 anys (1990-2015), director de RNE a les Balears (1986-1987) i a Catalunya (1987-1990); cap de premsa del Consell General Interinsular (1979-1983); director de Comunicació del Govern balear durant mig any (1983), i redactor a Diario de Mallorca, Baleares i el setmanari Cort. També va ser un dels impulsors del Sindicat de Periodistes de les Illes Balears, del qual va ser nomenat secretari general en la seva constitució (2000).\nCookies analítiques: s'emmagatzemen per poder elabo


Es II Torneig de Pàdel del Menorca Bàsquet, tot un éxit - EsDiari.com\nEs II Torneig de Pàdel del Menorca Bàsquet, tot un éxit\nJuan Luis Bermejo – Dani Massanet, Eugenio Hernández – Santi Obrador i Lourdes Parpal – Juanlu Carretero han estat les parelles campiones en el II Torneig de Pàdel MB.\nLa jornada d’oci i negoci organitzada pel Menorca Bàsquet i dirigida, especialment, als membres del Club de Negocis de la SAD ha estat un èxit de participació -17 parelles repartides en tres categories-, nivell esportiu i convivència social.\nEn el grup masculí avançat, la parella guanyadora va ser la formada per Juan Luis Bermejo – Dani Massanet, en representació d’AENA, en derrotar a Xavi Sintes – Pedro Gomila, de l’empresa Tot Inox.\nEn el grup masculí iniciació, Eugenio Hernández – Santi Obrador, del Menorca Bàsquet, es van imposar al director insular de l’Administració General de l’Estat, Antoni Juaneda, i la seva parella Mauro Sánchez.\nFinalment, en la categoria mixte, els guanyadors van ser Lourdes Parpal – Juanlu Carretero, inscrits pel Malbúger Centro Deportivo, que en el partit definitiu van superar el director general del Menorca Bàsquet, Oriol Humet, i Neus Ayuso.\nEmpreses vinculades al Club de Negocis de la SAD com el Grup Electra, COINGA, Didasko, Tot Inox, AENA i Malbúger CD; representants de les institucions públiques; membres de la plantilla del primer equip –Oriol Pagès, Toni Coca, Antonio Cuenca- i de les categories de formació; membres del Consell de Administració i executius de la SAD … Fins a un total de 17 parelles repartides en tres categories: mixta, masculina iniciació i masculina avançada, han participat en aquest II Torneig de Pàdel MB a les instal•lacions del Malbúger Centro Deportivo.\nL’organització de l’esdeveniment va lliurar un detall a tots els participants i les tres parelles guanyadores en cada categoria gaudiran d’una llotja VIP a peu de pista al Pavelló Menorca per a l’últim partit de la fase regular contra el CB Tarragona, divendres que ve, dia 20 (21:00).\nEl Menorca Bàsquet agraeix especialment, en l’organització d’aquest esdeveniment, la col•laboració de Malbúger Centro Deportivo i el restaurant Ca’n Pablo, que va acollir el dinar de clausura de la jornada.


Cabana 6 persones - Sense bany a Camping Menorca\nCabana 6 persones - Sense bany\n0 banys 0 WC\nInici > Allotjaments > Cabana\nAquesta cabana està construïda amb fusta a l’interior i canaflex, imitació de fusta a l’exterior, dotada d’aïllament tèrmic en parets i teulada. Ubicada en una àrea amb molta ombra, especialment reservada per a aquest tipus d’allotjament i sense trànsit rodat. Aparcament pròxim. Disposa d’un saló on hi ha instal·lats dos llits individuals, cuina senzilla, però totalment equipada. Al fons del saló, separat d’aquest, hi ha dues lliteres i dos armaris instal·lats. Disposa també de porxo cobert. A l’edifici contigu, al costat de les cabanes, hi ha instal·lats uns banys. En ells hi ha les dutxes, WC i lavabos en dos recintes independents per dones i homes. La tarifa inclou l’estada per a un màxim de 6 persones i 1 plaça d’aparcament.\n· 2 lliteres de 2 llits\n· Llençols inclosos, canvi setmanal.\nLloguer de tovalloles : 8€/pers.\nKit bebé (bressol + cadira): 4€/nit, amb reserva prèvia, segons disponibilitat.\nAssegurança de cancel·lació: 3€/nit. Devolució de l'import de la seva estada en cas anul·lació per causa de força major: malaltia, accident, ... (vegeu condicions).


Preguntes freqüents - Mosquito Alert\nQuè és la ciència ciutadana?Marina Torres2018-05-15T11:07:46+02:00\nLa ciència ciutadana fa referència a involucrar el públic general en activitats d’investigació científica. La ciutadania pot aportar recursos i informació molt valuosa, ja sigui compartint coneixement, ajudant a recol·lectar i analitzar dades, interpretant resultats, fent nous descobriments, desenvolupant tecnologies i aplicacions o resolent problemes complexos.\nConsulta aquests enllaços per saber més:\nDefinició de ciència ciutadana\nObservatori de la Ciència ciutadana\nAssociació Europea de Ciència Ciutadana\nFins avui, què s’ha aconseguit amb aquest projecte?Marina Torres2018-05-15T11:07:47+02:00\nFins avui, què s’ha aconseguit amb aquest projecte?\nGràcies a la participació ciutadana s’ha confirmat per primera vegada l’arribada del mosquit tigre a les comunitats autònomes d’Andalusia i Aragó, així com en diversos municipis i en alguna província nova. És molt important detectar de forma primerenca la presència d’aquestes espècies de mosquit, especialment per a la planificació i aplicació de protocols d’actuació i les diferents mesures de control.\nDes del 2014, es disposa d’observacions ciutadanes de possibles mosquits tigre a més de 360 municipis espanyols. Gràcies a aquesta informació, s’ha confirmat la presència estesa de mosquit tigre a les províncies del litoral oriental espanyol de Catalunya, la Comunitat Valenciana, la Regió de Múrcia, les Illes Balears o Andalusia. Aquestes observacions també indiquen que el mosquit avança cap al nord-est de l’illa de Mallorca, i des de la costa Est i Sud d’Espanya cap a les regions de l’interior.\nDes 2015, les observacions ciutadanes de Mosquito Alert són una font més d’informació per a la realització d’actuacions en diversos llocs d’Espanya. El 2015, el 20% de les observacions ciutadanes de Mosquit o Alert a Barcelona van ser considerades d’interès general per l’Agència de Salut Pública de Barcelona i incorporades al seu programa de seguiment i control. A més, el 40% de les noves zones de risc detectades a la ciutat de València van ser gràcies a les observacions ciutadanes enviades amb l’app Mosquito Alert.\nPots trobar més informació i resultats del projecte a l’Informe Anual 2016.\nPer què aquest projecte es dedica a estudiar els mosquits i no els elimina directament?Marina Torres2018-05-15T11:07:49+02:00\nPer què aquest projecte es dedica a estudiar els mosquits i no els elimina directament?\nEn qualsevol país les competències en matèria de salut pública i espècies invasores estan dividides en diferents agents i/o administracions. Aquest projecte està impulsat per diversos centres d’investigació, l’objectiu principal dels quals és investigar. Per aquesta raó, no realitzem directament cap programa de vigilància i control.\nNo obstant això, col·laborem amb administracions en l’àmbit de control de vectors, com és el cas de l’Agència de Salut Pública de Barcelona (ASPB). Les dades que envia la ciutadania mitjançant l’app Mosquito Alert són dades molt valuoses i de gran utilitat per a les entitats que treballen per al control i seguiment d’aquests insectes. A Espanya hi ha molts professionals treballant en el seguiment i control del mosquit tigre, per exemple a València, Barcelona, el Baix Llobregat, Girona, etc. Fins i tot hi ha serveis de control de mosquits amb la única missió de fer el seguiment i control d’aquestes espècies.\nEl mosquit tigre no és com altres insectes que crien en zones humides, sinó que s’amaga en milers de recipients petits. La majoria d’aquests objectes es troben en els espais privats, i per això resulta molt difícil detectar-los i controlar-los. La mesura més important de totes és la prevenció. Per això, Mosquito Alert és una eina més per sensibilitzar la ciutadania en l’aplicació de mesures de control en els espais particulars.\nPer a què serveixen les fotos que envio amb l’app?Marina Torres2018-05-15T11:07:50+02:00\nPer a què serveixen les fotos que envio amb l’app?\nLa teva aportació formarà part d’una base de dades i d’un mapa visible per a tothom, que s’utilitza per investigar i controlar el mosquit tigre i el mosquit de la febre groga. Així, entre tots construïm un sistema d’alerta participatiu que pot millorar la gestió d’aquestes espècies i minimitzar el risc de transmissió de malalties.\nDescobrir aquests mosquits en una regió nova permet impulsar la implementació de programes de conscienciació, seguiment i control. D’altra banda, aquestes dades ajuden a activar protocols epidemiològics a nivell autonòmic per evitar casos de transmissió autòctona de malalties, si així es considera per les administracions pertinents.\nEn llocs en els quals ja es coneix la presència de l’espècie, l’aportació de la ciutadania és una font d’informació de gran utilitat en els programes de seguiment i control. Mosquito Alert col·labora amb gestors i ha establert diferents convenis de col·laboració amb entitats públiques, com l’Agència de Salut Pública de Barcelona (ASPB), la Regidoria de Sanitat i Salut de l’Ajuntament de València, o Dipsalut (Organisme de Salut Pública de la Diputació de Girona).\nQuè és Mosquito Alert?Marina Torres2018-05-15T11:07:52+02:00\nMosquito Alert és una plataforma ciutadana per investigar i controlar el mosquit tigre (Aedes albopictus) i el mosquit de la febre groga (Aedes aegypti). Aquests dos mosquits s’engloben dins el terme “Aedes urbans”. Poden transmetre malalties com el Zika, el Chikungunya, el Dengue o la febre groga.\nPer dur a terme aquest projecte s’ha creat una app gratuïta amb el mateix nom, Mosquito Alert. Amb aquesta app qualsevol persona pot enviar observacions d’Aedes urbans o d’un dels seus llocs de cria i adjuntar una foto perquè els experts o altres persones ho verifiquin.\nSobre l’app Mosquito Alert\nPuc enviar fotos a Mosquito Alert per email o mitjançant les xarxes socials?Marina Torres2018-05-15T11:07:30+02:00\nPuc enviar fotos a Mosquito Alert per email o mitjançant les xarxes socials?\nPerquè les teves dades siguin útils per al nostre projecte s’han d’enviar només des de l’app Mosquito Alert. D’aquesta manera, la informació que envies entra a la base de dades i el mapa del projecte i els experts podran validar-lo. De totes maneres, pots fer servir les xarxes socials per promoure el projecte i animar a més gent a participar.\nExisteix l’app per a iOS i Windows phone?Marina Torres2018-05-15T11:07:32+02:00\nExisteix l’app per a iOS i Windows phone?\nL’app està disponible per a usuaris d’Android i iOS. Per ara, l’app no està disponible per a Windows phone.\nQuè faig si no tinc telèfon mòbil?Marina Torres2018-05-15T11:07:33+02:00\nQuè faig si no tinc telèfon mòbil?\nPots demanar ajuda a un amic o familiar per enviar les dades amb el seu mòbil.\nEstic bastant segur d’haver vist un mosquit tigre o de la febre groga, però no tinc foto. Puc enviar l’observació igualment?Marina Torres2018-05-15T11:07:34+02:00\nEstic bastant segur d’haver vist un mosquit tigre o de la febre groga, però no tinc foto. Puc enviar l’observació igualment?\nSí. En aquest cas, no serà possible validar l’observació mitjançant l’anàlisi de la imatge, però la teva observació també serà útil.\nHe aplastat el mosquit. Puc enviar la foto?Marina Torres2018-05-15T11:07:36+02:00\nHe aplastat el mosquit. Puc enviar la foto?\nSí. La validació per part dels experts potser serà una mica més difícil, però qualsevol foto de mosquit tigre o de la febre groga que hagis trobat és vàlida per participar i pot ser útil per als científics.\nAtrapar un mosquit i fer-li una foto amb el mòbil és difícil. Sabeu algun truc?Marina Torres2018-05-15T11:07:37+02:00\nAtrapar un mosquit i fer-li una foto amb el mòbil és difícil. Sabeu algun truc?\nÉs relativament fàcil atrapar un mosquit que està en una paret si utilitzes un pot per atrapar-lo i passes un full de paper per sota perquè no s’escapi abans de girar-ho. Si deixes el pot amb el mosquit unes hores al congelador, podràs fer-li una bona foto sense haver-ho aixafat. També pots utilitzar insecticida, però cal aplicar-lo amb atenció i moderació. Quan fotografiem adults d’Aedes urbans hem d’intentar que es vegin bé les ratlles blanques al cap i al tòrax.\nEt recomanem que l’agafis per les potes, enfoca’l bé i, si pots, adjunta una o dues fotos més perquè es vegin l’abdomen i les potes. En el cas dels llocs de cria, si és possible afegeix 2 fotos: una per situar el teu lloc de cria i una altra en què es vegi l’aigua estancada amb les larves i / o les pupes.\nDescobreix més trucs per les teves fotos!\nHaig d’enviar una foto cada vegada que veig un mosquit tigre o n’hi ha prou amb un sol cop?Marina Torres2018-05-15T11:07:38+02:00\nHaig d’enviar una foto cada vegada que veig un mosquit tigre o n’hi ha prou amb un sol cop?\nEvidentment no podem esperar recol·lectar observacions de tots els Aedes urbans que trobem. En aquest projecte ens interessa saber per on estan distribuïdes aquestes espècies i descobrir noves zones on abans no s’havien detectat. Així que si no vols enviar totes les observacions que fas, et proposem que si en un lloc i en un mateix moment (una setmana) veus molts mosquits, amb un parell d’observacions ja n’hi ha prou. Si els veus durant molt de temps al mateix lloc, pots enviar un informe dues vegades al mes, per exemple.\nNo obstant això, seria ideal tenir fotos de tots els Aedes urbans que veiéssiu, així podríem estudiar la densitat d’aquests mosquits i la fenologia en diferents zones. Aquestes dades podrien ser també molt útils en gestionar un possible cas d’arbovirosi en una zona i moment concret.\nQuè passa quan es detecten observacions de mosquit tigre en lloc nous?Marina Torres2018-05-15T11:07:40+02:00\nQuè passa quan es detecten observacions de mosquit tigre en lloc nous?\nDiverses vegades han arribat observacions ciutadanes de mosquit tigre a llocs on s’ha detectat per primera vegada. En aquests casos, l’equip de Mosquito Alert considerem que és necessari que un equip d’experts entomòlegs inspeccioni la zona i comprovi aquesta nova detecció al camp. Aquest tipus de troballes són de gran ajuda, ja que detectar aquests insectes pel territori és com “localitzar una agulla en un paller”.\nSi es confirma la presència de la troballa per part dels entomòlegs mitjançant tècniques i protocols estàndards cientificotècnics, s’informa a les entitats i administracions pertinents perquè realitzin les accions que corresponguin en cada regió. A més, en alguns casos es realitza una publicació científica per notificar públicament el nou descobriment, com va ser el cas d’Andalusia o el d’Aragó (pendent de publicació).\n¿A què es refereix “possible” mosquit tigre o “possible” mosquit de la febre groga?Marina Torres2018-05-15T11:07:41+02:00\n¿A què es refereix “possible” mosquit tigre o “possible” mosquit de la febre groga?\nA Mosquito Alert parlem de “possibilitats”, ja que qualsevol observació podria contenir un error en la seva localització o bé la foto podria ser errònia. A més, és difícil determinar amb exactitud una espècie sense disposar de l’exemplar en viu al laboratori. Per aquesta raó, els experts consideren que una observació ciutadana és d’un “possible” mosquit tigre / de la febre groga quan la foto conté almenys una o totes les característiques típiques d’aquestes espècies.\nSi es veuen els caràcters típics com la ratlla blanca al cap i el tòrax en el cas del mosquit tigre, o el dibuix en forma de lira en el cas del mosquit de la febre groga, l’observació es guardarà a la base de dades com a “segura” i serà molt útil tant per als científics com per als gestors. Recorda que qualsevol dada serà útil encara que no tingui foto, però si hi adjuntes una foto tindrà més valor.\nCom sé que s’han rebut les meves dades i com es validen?Marina Torres2018-05-15T11:07:42+02:00\nCada cop que enviïs una observació a través de l’app rebràs un missatge de resposta agraint la seva contribució. Això t’indica que les teves dades s’han enviat correctament. En l’apartat “El meu Mapa” pots veure totes les observacions que has enviat, i fins i tot modificar-los si ho necessites.\nSi les teves observacions contenen fotos, seran validades per entomòlegs experts i per altres persones mitjançant un sistema de participació voluntari. El resultat d’aquesta validació estarà disponible al mapa de Mosquito Alert de manera pública, on hauràs de trobar el teu punt. En un futur el resultat de la validació el rebràs en el teu mòbil. Segons el volum de dades rebudes en els últims dies, el teu punt o la validació pot trigar a aparèixer al mapa entre unes hores i algun dia.\nRecorda que la teva observació només es validarà si té alguna foto adjuntada. Si no té foto, apareixerà al mapa sense haver estat validat per un expert. Les observacions que continguin imatges que no estan relacionades amb observacions de mosquits o llocs de cria, com ara picades, no apareixeran al mapa ni seran validades.\nCom funciona l’app?Marina Torres2018-05-15T11:07:44+02:00\nÉs tan fàcil com descarregar-se l’app gratuïta Mosquito Alert a Google Play i a l’App store.\nUn cop instal·lada al teu mòbil, et recomanem que consultis el web o que consultis la informació que conté l’app per a familiaritzar-te amb aquests mosquits. Així coneixeràs els consells que et donem atrapar-lo i fer-li una bona foto, i així enviar observacions de més qualitat.\nSi veus un mosquit i sospites que pot ser un mosquit tigre o un mosquit de la febre groga has de seleccionar l’opció “Envia mosquit”. Hauràs de contestar tres preguntes per descriure el teu mosquit, seleccionar el lloc en el qual l’has trobat i, si és possible, afegir una foto. També pots enviar observacions de possibles llocs de cria d’aquestes dues espècies de mosquits, preferiblement en espais públics i embornals. En aquest cas, has de seleccionar des de la pantalla principal de l’app el botó “Lloc de cria” i omplir les caselles amb la informació necessària.\nTots els informes que enviïs es guarden en l’opció de “El meu mapa”. Allà els pots consultar i modificar.\nPer què no es fumiga més sovint?Marina Torres2018-05-15T11:07:19+02:00\nPer què no es fumiga més sovint?\nLa fumigació és una eina que només s’utilitza en casos puntuals quan la situació per invasió de mosquit tigre és molt greu. És una pràctica regulada per un protocol legal i la Comunitat Europea està preparant la seva prohibició per diversos motius.\nPer una banda, els productes químics que s’utilitzen per fumigar són tòxics per les persones. A més, quan s’apliquen cal evacuar la zona i mantenir-la aïlladada durant 24 hores per tal que no suposo un risc per a la salut.\nD’altra banda, no s’ha demostrat que sigui una opció gaire sostenible, ja que la seva eficàcia és molt curta i obliga a repetir-ho periòdicament. Només s’apliquen en llocs estratègics com parcs, jardins d’hospitals, escoles o cementiris. També s’apliquen en moments de risc molt alt de transmissió autòctona de malalties quan arriba una persona provinent del tròpic infectada per alguna malaltia que podria ser transmesa pel mosquit tigre.\nLa millor eina de prevenció és, per tant, eliminar els seus llocs de cria.\nPuc enviar fotos d’altres espècies de mosquit que també em piquen i em molesten?Marina Torres2018-05-15T11:07:20+02:00\nPuc enviar fotos d’altres espècies de mosquit que també em piquen i em molesten?\nPreferiblement no, però pots fer-ho si tens dubtes de si es tracta algun dels dos Aedes urbans. El projecte Mosquito Alert té com a objectiu estudiar el mosquit tigre i el mosquit de la febre groga perquè són dos mosquits invasors i que a més poden transmetre malalties globals com el dengue, el Chikungunya, la febre groga o el Zika. La nostra missió és lluitar per la salut de les persones i saber més sobre com es distribueixen aquests mosquits. En el cas del mosquit tigre treballem amb algunes administracions per controlar aquesta espècie i anticipar-nos a qualsevol epidèmia que pugui provocar.\nNo he vist mai un mosquit de la febre groga. Com ho podré diferenciar d’un mosquit tigre?Marina Torres2018-05-15T11:07:22+02:00\nNo he vist mai un mosquit de la febre groga. Com ho podré diferenciar d’un mosquit tigre?\nHi ha tres detalls bàsics en els quals t’has de fixar si vols diferenciar un mosquit tigre d’un mosquit de la febre groga. A simple vista tots dos Aedes són petits, de la mida d’un cèntim, i presenten ratlles blanques a les potes i a l’abdomen, però t’has de fixar en aquests tres detalls:\nEl dibuix del tòrax: El mosquit de la febre groga té 4 línies blanques, dues de gruixudes i dues de fines al llarg del tòrax que dibuixen una lira. El mosquit tigre té una única ratlla blanca a la part superior del tòrax que continua fins al cap.\nEl color: El mosquit de la febre groga és de color marró fosc. En canvi ell mosquit tigre és de color negre.\nLes ratlles de l’abdomen: El mosquit de la febre groga té una línia blanca perpendicular, en cada segment de l’abdomen, amb taques rodones blanques en els laterals. El mosquit tigre té una línia semblant però més fina amb taques triangulars en els laterals, també més petites.\nDibuixos: J.Luis Ordóñez (CC-BY-NC-2.0)\nSi a Espanya no hi ha el mosquit de la febre groga, per què haig d’estar atent?Marina Torres2018-05-15T11:07:24+02:00\nSi a Espanya no hi ha el mosquit de la febre groga, per què haig d’estar atent?\nEl mosquit de la febre groga (Aedes aegypti) té un parentiu proper amb el mosquit tigre, ja que pertanyen al mateix gènere, però són espècies diferents. El mosquit de la febre groga pot ser vector del Zika, el dengue, la Chikungunya o la febre groga. A Espanya no s’ha vist des de fa uns 75 anys (va ser detectat per última vegada a Barcelona el 1939 per l’ecòleg Ramon Margalef), però podria arribar a Europa a causa de la globalització i l’augment de les temperatures mitjanes.\nAmb l’app Mosquito Alert la gent podrà informar quan cregui que ha vist un d’aquests mosquits i si es comprova que ho són, s’informarà a les administracions pertinents.\nN’hi ha molts a Espanya?Marina Torres2018-05-15T11:07:25+02:00\nN’hi ha molts a Espanya?\nActualment el mosquit tigre (Aedes albopictus) ha colonitzat la major part de la costa mediterrània d’Espanya, especialment la zona costanera de Catalunya, València, Múrcia, les Illes Balears i algunes zones d’Andalusia. Va ser detectat per primera vegada a Sant Cugat del Vallès, el 2004 però es desconeix el país des d’on va arribar. A Espanya, encara no hi ha poblacions del mosquit de la febre groga (Aedes aegypti).\nOn crien aquests dos mosquits?Marina Torres2018-05-15T11:07:27+02:00\nOn crien aquests dos mosquits?\nAquestes espècies posen els ous en llocs que no acumulin gran quantitat d’aigua com petits dipòsits o recipients amb aigua estancada com plats de test, pneumàtics vells, embornals i fins i tot piscines amb poca aigua. No crien en rius, llacs, platges o grans estanys.\nNecessiten disposar d’aigua estancada durant uns quatre dies perquè les seves larves aquàtiques puguin fer la metamorfosi a adults. Les femelles dipositen els ous en les parets internes dels recipients. Aquests ous són de color fosc i de forma allargada i són tan petits que són gairebé invisibles a simple vista. Els adults i els seus llocs de cria es troben propers ja que de forma natural els mosquits no solen desplaçar-se més de 500 metres de radi.\nHe vist un mosquit i sospito que és un mosquit tigre. Com ho sé si ho és?Marina Torres2018-05-15T11:07:28+02:00\nHe vist un mosquit i sospito que és un mosquit tigre. Com ho sé si ho és?\nEls Aedes urbans són petits, però el mosquit tigre és negre i el mosquit de la febre groga, marró fosc. Aquesta diferència de color és difícil de veure si no som experts. Un truc més fàcil és fixar-se en les ratlles que tenen sobre del tòrax: el mosquit de la febre groga té ratlles blanques al tòrax en forma de lira i el mosquit tigre només un.\nNo cal preocupar-se si ens confonem o si tenim dubtes. Un equip d’experts validarà la informació a través de la foto i s’encarregarà de classificar l’espècie i afegir algun comentari si cal. A més, altres usuaris també podran aportar la seva opinió mitjançant una plataforma de validació col·lectiva.\nQui són el mosquit tigre i el mosquit de la febre groga?Marina Torres2018-05-15T11:07:29+02:00\nQui són el mosquit tigre i el mosquit de la febre groga?\nEl mosquit tigre (Aedes albopictus) i el mosquit de la febre groga (Aedes aegypti) són dos mosquits del gènere Aedes. Tots dos s’han adaptat als entorns urbans i crien en tot tipus de recipients petits que tinguin aigua estancada com embornals, plats de test o pneumàtics. Per aquesta raó i per referir-nos a ells d’una forma més abreujada utilitzem el terme “Aedes urbans”.\nPicades i molèsties\nLa meva casa està plena de mosquits tigre i ja he pres totes les mesures. Què més puc fer?Marina Torres2018-05-15T11:07:17+02:00\nLa meva casa està plena de mosquits tigre i ja he pres totes les mesures. Què més puc fer?\nEl mosquit tigre vola relativament poc, així que segurament els mosquits que veus al teu voltant tenen els punts de cria a prop. No obstant això, pot ser que no estiguin criant a casa teva sinó en algun lloc de la via pública, com ara en embornals, a casa dels veïns, etc. En aquest sentit, pot ser interessant que entre els veïns detecteu llocs de cria als espais privats i apliqueu tots junts les mesures de correcció. Si detecteu llocs de cria en els espais públics els podeu compartir amb l’app Mosquito Alert i comunicar els resultats al vostre ajuntament. Enviar dades mitjançant l’app i tenir-los validats al mapa públic us pot ser d’ajuda.\nCom sé si m’ha picat un mosquit tigre?Marina Torres2018-05-15T11:07:18+02:00\nCom sé si m’ha picat un mosquit tigre?\nEn general, i sobretot en les primeres picades, les de mosquit tigre solen provocar una irritació més gran que les dels altres mosquits. Sovint l’àrea afectada es torna de color vermell i s’infla. La picor i dolor es poden alleujar utilitzant productes que pots trobar a les farmàcies, o bé gel embolicat en un drap: el fred és un excel·lent recurs per reduir la inflamació i la pruïja. La regla d’or és no rascar-se mai, encara que sigui difícil, perquè al fer-ho ens provocaríem una reacció encara més gran. Algunes persones més sensibles poden tenir reaccions més intenses que altres. Si tens dubtes o les picades empitjoren consulta-amb el farmacèutic o el metge.\nPer prevenir les picades utilitza xarxes o malles anti mosquit, així com repel·lents contra mosquits amb l’assessorament d’un farmacèutic i seguint correctament el prospecte i les instruccions d’ús. D’altra banda, elimina tots aquells recipients que tinguis al voltant de casa teva que puguin ser focus de cria.\nCiutats i administracions públiques\nHe notificat a l’Ajuntament de la meva població que hi ha molts mosquits tigre, però després d’un temps seguim amb problemes. Què més puc fer?Marina Torres2018-05-15T11:07:14+02:00\nHe notificat a l’Ajuntament de la meva població que hi ha molts mosquits tigre, però després d’un temps seguim amb problemes. Què més puc fer?\nPodeu organitzar-vos amb tot el veïnat i aplicar mesures correctores en els espais privats com les vostres cases, patis, jardins, etc. Bàsicament es tracta d’evitar petites acumulacions d’aigua en recipients petits, on les administracions no hi tenen accés per actuar ja que són llocs privats.\nTambé podeu ajudar a difondre el missatge i utilitzar els recursos i recomanacions del web Mosquito Alert per informar a més persones. Per exemple, podeu utilitzar el nostre material gràfic o difondre recomanacions per les xarxes socials.\nTambé podeu utilitzar l’app Mosquito Alert per notificar al mapa els possibles llocs de cria a l’espai públic i troballes d’Aedes urbans que hagueu fet. Un cop estiguin les dades validades per experts, podeu intentar trobar solucions conjuntes amb el vostre ajuntament.\nDe què serveix que les administracions descobreixin que hi ha molts mosquits tigre en un lloc determinat?Marina Torres2018-05-15T11:07:15+02:00\nDe què serveix que les administracions descobreixin que hi ha molts mosquits tigre en un lloc determinat?\nServeix per planificar i prendre les mesures que es considerin oportunes en funció de cada cas. Per exemple, el 2014 es va confirmar per primera vegada l’arribada del mosquit tigre a Andalusia, gràcies a l’enviament de dades ciutadans amb l’app Mosquito Alert. En rebre aquestes observacions, l’equip de Mosquito Alert i els seus col·laboradors van informar al Departament de Patologia Animal de la Universitat de Saragossa, que lidera el seguiment de l’Estat de l’espècie i es va decidir incorporar trampes en diversos llocs d’Andalusia que al principi no estaven planificats en el seu programa de seguiment.\nDescobrir l’espècie en un lloc nou permet que, un cop les administracions tinguin coneixement del fet, puguin començar a posar en marxa programes de vigilància i control, que incloguin accions d’informació i sensibilització a la població, aplicació de mesures preventives i / o correctores i l’execució de mesures control sobre el vector. També serveix per activar protocols de salut pública i així prevenir riscos en el cas de detectar persones amb alguna malaltia transmesa per aquests mosquits, com el Dengue, el Chikungunya, la febre groga o el Zika.


XOCOART. Grup C.Inicial - Escola Taiga\nXOCOART. Grup C.Inicial\nPublicat el 30 Gener 2015 per taigaAdmin\nEls alumnes d’Inicial hem fet un taller de xocoart a plàstica.\nEns ho hem passat pipa fent pintura de dits amb xocolata, era per pintar i manipular. No ens ho podiem menjar, ni posar a la boca!\nI per berenar, ens han donat una sorpresa: hem menjat pa amb xocolata!\nPodreu veure exposats els nostres treballs al passadís del primer pis.\nEls alumnes d’Inicial\nAquesta entrada s'ha publicat dins de Activitats i s'ha etiquetat en Grup C.Inicial 14-15 per taigaAdmin. Afegeix a les adreces d'interès l'enllaç permanent.


Palmira Mini Hotel Gelendzhik Rússia - Ofertes d'hotels amb els MILLORS DESCOMPTES EN LÍNIA\nMira Ulitsa 26, Gelendzhik, Gelendzhik, Rússia, 353465 - Veure al mapa\nTant si es tracta d'un viatge de plaer com si és de negocis, Palmira Mini Hotel és una elecció d'allotjament magnífica quan visiten Gelendzhik. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Gelendzhik, faci de Palmira Mini Hotel la vostra llar.\nTots els tipus de viatgers (27) Parelles (6) Viatgers en solitari (2) Famílies amb infants petits (4) Famílies amb infants grans (11) Grups (4)


Evaggelia Studios Skopelos Grècia - Ofertes d'hotels amb els MILLORS DESCOMPTES EN LÍNIA\nNeo Klima (Elios), Neo Klima, Skopelos, Grècia, 37003 - Veure al mapa\nTant si es tracta d'un viatge de plaer com si és de negocis, Evaggelia Studios és una elecció d'allotjament magnífica quan visiten Skopelos. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Evaggelia Studios, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, servei d'habitacions, habitació familiar, instal.lacions de barbacoa.\nGaudiu de les comoditats d'alta gama com ara aire condicionat, balcó/terrassa, aparell de televisió, nevera, plat de dutxa per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Evaggelia Studios és una selecció idònia per a la vostra estada a Skopelos.\nTots els tipus de viatgers (30) Parelles (6) Famílies amb infants petits (13) Famílies amb infants grans (5) Grups (6)


Futur gris tirant a negre\n"Ara n'hi ha uns que han dit prou i han sabut com cal alçar la veu quan ja t'han trepitjat massa vegades", diu Romero\nper Marina Romero Periodista 6 de novembre de 2019\nEstudia, esforça't i treballa. No oblidis valors claus: persevera, sacrifica't i, això sí, fes-ho tot amb la màxima il·lusió. Que tot és possible. Que tot està per fer. Tant se val que t'esperi un mercat laboral pervers. Són les regles i no les pots canviar perquè ja t'han dit que aquí, qui mana són els mercats. Treballaràs, si tens la sort de poder-ho fer, amb sous insultants, amb unes condicions més pròpies de segles passats, però és que si tu no ho agafes la cua que tens darrere és tan llarga que de poc servirà que et plantis i diguis no, això no m'ho mereixo.\nVeuràs com molts que voregen els 40 encara no entenen què han fet malament per no poder pagar ni un pis i haver de seguir compartint, com quan en tenien 20, perquè el sistema ja s'ha encarregat fer-los creure que la responsabilitat de tot el que viuen és seva i només seva.\n"Oh, nosaltres no ho vam tenir gens fàcil, vam haver de lluitar molt." Són les frases que escoltaran de la generació que tenen per sobre. D'una generació que confiava en el fet que, a base de constància i esforç, les coses s'acabaven aconseguint, que no es plantejava que el planeta era finit i que aspirava a tenir un futur: amb una feina que els permetia viure, vacances pagades, habitatge de propietat, cotxe i fins i tot segona residència. Les dones d'aquesta generació quan s'acostaven als 35 no s'havien de plantejar mai si havien de congelar o no òvuls, no fos cas que quan els arribés una mica d'estabilitat decidissin tenir criatures però la natura ja no les acompanyés.\nJa fa anys que hem vist acumular massa crisis. Les hem deixat passar, resignant-nos, acceptant sempre la llei del més fort. Però ara n'hi ha uns que han dit prou i han sabut com cal alçar la veu quan ja t'han trepitjat massa vegades, quan ja no esperes que les paraules futur i dignitat vagin de la mà.\nPotser Sant Cugat hauria d'aprofitar tot el que ha passat aquests dies als carrers per adonar-se, d'una vegada, que un poble sense tenir en compte tots aquests joves, també és una ciutat condemnada tenir un futur massa gris tirant a negre.


El retrat de Manuel de Cabanyes, per Pelegrí Clavé | Masia d'en Cabanyes\nEl retrat de Manuel de Cabanyes, per Pelegrí Clavé\nper Masia el nov. 6, 2016 • 12:19 No hi ha comentaris\nA part del retrat de Manel de Cabanyes esmentat a l’entrada anterior, n’hi ha dos més a la Masia.\nUn d’ells és l’anomenat retrat oval i es tracta d’un dels esbossos que realitzà Pelegrí Clavé a Barcelona entre 1832 i 1833. Com a prova per a un retrat familiar. I es troba actualment a l’habitació del poeta envoltat d’altres retrats de la família.\nEl retrat de Pelegrí Clavé és el que servirà com a model al retrat segurament pòstum que realitzarà Joaquim Espalter per a la família.\nPost anteriorEl retrat de Manuel de Cabanyes, per Sinibald de Mas Següent postEl CIRMAC a la Fira de Novembre


Hostalers i comerciants reclamen concreció al Procicat sobre l'impacte de coronavirus a Figueres - El Gerió Digital\nEls empresaris s'han posat a disposició de l'Ajuntament per col·laborar en controlar la pandèmia\nUn instant de la reunió telemàtica celebrada avui\nL’Associació d’Hostaleria de l’Alt Empordà (AHAE) ha organitzat avui una trobada online amb l’alcaldessa de Figueres, Agnès Lladó, el segon tinent d’alcalde i regidor de Serveis Socials, Empresa i Ocupació i Formació i Indústria, Jesús Quiroga, i el regidor de Cultura i Turisme, Alfons Martínez, per conèixer de primera mà quina és la situació real a la ciutat en relació a la pandèmia del coronavirus. A la reunió també han assistit representants de l’Associació d’Hotels Figueres i de Comerç Figueres.\nEls empresaris han expressat la seva preocupació i angoixa per les informacions confuses que estan circulants els últimes dies sobre l’impacte de la covid-19 a la ciutat i les mesures adoptades per controlar la seva evolució. Segons han dit, aquestes informacions "no ajuden al sector" que està en plena temporada turística i han reclamat mesures per reconduir la situació.\nEls empresaris han demanat que els missatges que es donen a la població i als visitants siguin més clars i concrets per tal de no contribuir a la desinformació i han sol.licitat que l’Ajuntament així ho traslladi al Procicat i a les autoritats competents. L’Ajuntament comparteix aquesta demanda i així ho traslladarà al Procicat.\nEls empresaris han demanat també al consistori que s’impulsi una campanya de difusió a través de tots els canals de comunicació per explicar, d’una banda, als ciutadans i als visitants que els establiments de la ciutat estan preparats i amb totes les mesures d’higiene i seguretat necessàries així com els equipaments turístics de primer nivell com el Museu Dalí. I per altra banda, per conscienciar i sensibilitzar de la necessitat de complir les mesures establertes per les autoritats sanitàries com ara mantenir la distància social, dur mascaretes i rentar-se sovint les mans per tal de poder anar avançant en el control de la pandèmia.\nDurant la reunió, els empresaris s’han posat a disposició de l’Ajuntament per col.laborar i treballar en la mateixa línia i per sumar esforços en el control de la crisi sanitària. En aquest sentit s’ha acordat dur a terme reunions periòdiques per anar fent un seguiment de la situació.\nS’ha previst una propera trobada a curt termini per avaluar les dades del Procicat i, en funció de l’evolució de la pandèmia, decidir actuacions per reconduir la situació. Les tres entitats representen més de 500 empreses que generen més de 7.000 llocs de treball.


Residence Delle Rose Ugento Itàlia - Ofertes d'hotels amb els MILLORS DESCOMPTES EN LÍNIA\nViale Delle Rose 19-21, Ugento, Ugento, Itàlia, 73059 - Veure al mapa\nMés informació sobre Residence Delle Rose\nTant si es tracta d'un viatge de plaer com si és de negocis, Residence Delle Rose és una elecció d'allotjament magnífica quan visiten Lido Marini. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Residence Delle Rose és compromet a que la seva estada sigui el més còmoda possible. Els clients de l'hotel poden gaudir de aparcament de cotxes, transport hotel/aeroport, lloguer de cotxes, bar, servei de llançadora.\nGaudiu de les comoditats d'alta gama com ara aire condicionat, balcó/terrassa, ventilador, cuina americana, nevera per tal de relaxar-vos després d'un cansat dia. L'hotel ofereix moltes oportunitats d'oci úniques, com platja privada, buceig, pesca, equitació, jardí. Residence Delle Rose és un lloc ideal d'estada pels viatgers que busquin encant, comfort i facilitat a Lido Marini.


Diana Krall porta els anys 20 i 30 a L'Auditori\nBORJA DUÑÓ 26/11/2012 00:00\n260x366 Krall no es va desvestir perquè va dir que estava refredada. / C. CALDERER Krall no es va desvestir perquè va dir que estava refredada. / C. CALDERER\nSobre Diana Krall hi pesa la sospita que practica un jazz inofensiu, per a orelles poc exigents. Aquesta ombra, però, es esvair quan va presentar sobre l'escenari el seu magnífic últim treball, Glad rag doll (2012), produït pel prestigiós T-Bone Burnett i amb la presència (al disc) gens casual de Marc Ribot a la guitarra. La nova aventura de la pianista i cantant canadenca recrea la música popular nord-americana dels anys vint i trenta amb un so prou brut i enfangat per convèncer els més escèptics.\nUn cop d'ull a l'escenografia -de teatre de revista- ja feia presagiar un espectacle generós: a la gran pantalla Steve Buscemi hi feia de mestre de cerimònies i deixava caure un teló en flames. Instantàniament, el públic entrava en un univers poblat per Ziegfeld girls , gàngsters i prostitutes molt semblant al que li agrada recrear a Tom Waits. Del de Pomona va interpretar Temptation , però també van caure Almost blues , del seu marit Elvis Costello, i Subterranean homesick blues ,de Bob Dylan. A Krall no li va caldre treure's la roba com a la portada del disc -estava refredada, va dir- per seduir un públic entusiasmat amb la música i les imatges en blanc i negre que l'acompanyaven. Un esplèndid i sorprenent espectacle a ritme de blues, stride piano, jazz i cabaret, amb una veu lleugerament rogallosa i ni rastre de concessions fàcils al públic de L'Auditori.


Consells per aconseguir la vitamina D que ens falta pel c...\nPrendre el sol per obtenir vitamina D\n30 de abril de 2020 (18:01 CET)\nEstar tancats a casa i que no ens toqui el sol pot produir una manca de vitamina D, la qual és important pel sistema immunitari\nEstar confinats a casa durant setmanes per la pandèmia per coronavirus està tenint conseqüències a nivell mental i físic. Als problemes de la manca de mobilitat, com pot ser el mal d’esquena o l’augment de pes, se sumen altres deficiències com la manca de vitamina D. Aquesta vitamina, que es produeix principalment quan la pell s’exposa al sol, és important per reforçar el sistema immunològic, entre altres qüestions. El fet que el confinament es produís durant la sortida de l’hivern i que moltes persones no han pogut gaudir dels rajos durant aquestes setmanes, agreuja la situació. Per obtenir la vitamina D, pots seguir aquests consells.\nPren el sol: ja sigui a través d’una finestra, el balcó o la terrassa que tinguis. Uns pocs minuts al dia prenent el sol et servirà per tenir uns bons nivells de vitamina D. Recorda aplicar-te protecció solar per evitar cremades o taques, ja que la pell està molt vulnerable després de l’hivern.\nAprofita els trajectes: si vas a treballar, a comprar, a treure el gos o a passejar amb els nens, intenta aprofitar les estones de sol. No cal que estiguis exposat tota l’estona però sí que és convenient que aprofitis aquests trajectes per obtenir amb seguretat aquesta vitamina D.\nAliments: hi ha productes saludables que contenen vitamina D com el salmó, la tonyina, la sardina, lactis, ous, etc. Incorpora, si és possible, aquests productes a la teva dieta i combina-ho amb altres aliments que també t’aportin tot el que necessites.\nSuplements: en alguns casos és recomanable prendre suplements. Consulta-ho sempre amb el teu metge o farmacèutic, són qui et podran aconsellar segons la teva situació concreta.


Jordi Prat estrena al Temporada Alta un musical polièdric sobre la fe centrat en la devoció a Eva Perón - El Gerió Digital\nJordi Prat estrena al Temporada Alta un musical polièdric sobre la fe centrat en la devoció a Eva Perón\nL'obra es vesteix de rèquiem i fa interactuar el públic\nDijous, 6 d'octubre de 2016 17:38h\nL'actriu Anna Moliner assajant 'Requiem for Evita' © ACN\nL'escenari té la il·luminació tènue de les espelmes. Al centre hi ha un altar ple de flors i fotos d'Eva Perón. En un costat, una taula amb un crucifix i elements de litúrgia. I a l'altra banda, un piano. L'escena recrea el soterrani on, setmana rere setmana, tres personatges es reuneixen per celebrar una missa particular. Tots ells idolatren Perón, llegeixen fragments de la seva autobiografia i canten passatges de la seva vida. Simplement, per una qüestió de fe; pel motiu que els impulsa a ser qui són.\nL'autor i director Jordi Prat porta al Temporada Alta un particular musical. 'Requiem for Evita', com ell mateix la defineix, és un concert-espectacle "polièdric" que gira al voltant de la devoció. "Al final de l'obra hi ha un petit monòleg que diu: 'La fe hauria de servir per omplir els buits de l'ànima'; i és precisament això", concreta el director.\nA Jordi Prat, la figura de la política argentina no li és desconeguda. Amb 'Eva Perón' de Copi, que va dirigir al Teatre Lliure, ja va llegir molt sobre ella. I ara, salvant distàncies –allò era una farsa, això és un musical- el dramaturg i director torna a fer girar un espectacle al voltant de la seva figura. Per dur-lo a escena, aquest cop s'envolta dels actors Anna Moliner, Jordi Vidal i Andreu Gallén.\nDe la idolatria a redescobrir Evita\n'Requiem for Evita' gira al voltant de la idolatria – "avui dia hi ha qui creu en Messi o Miley Cyrus i no passa res", reflexiona Prat- però al mateix temps també vol trencar el "prejudici" que envolta el record de Perón. "Avui dia tots la tenim catalogada, n'hem fet un judici previ; però jo m'hi he enfrontat com si fos un personatge de ficció", explica Prat. "Per això, els mateixos protagonistes defensen el seu personatge, perquè hi veuen tot allò que els dóna sentit", precisa.\nAquest particular musical es vesteix amb tota mena de temes. Hi ha coples, tangos, Jesucrist Superstar o cançons adaptades per a l'ocasió ('Gracias a Evita que me ha dado tanto', entonen els protagonistes). I sobretot, ja avança Jordi Prat, no és un espectacle per veure en silenci des de la butaca. Al públic, se'l fa interactuar. Ja sigui animant-lo a cantar, ja sigui convidant-lo a pujar damunt l'escenari per compartir amb els actors un plat de mongetes perona (sí, el seu nom ve d'Eva Perón, i a l'obra se n'explica el per què de l'origen).\nA 'Requiem for Evita', els personatges van vestits amb xandall. Precisament, per tot allò que tenen de revolucionaris (a imatge de Fidel Castro). Porten samarretes del Txe i també vambes independentistes. "Hi ha una barrija-barreja que no té per què ser coherent, perquè precisament això és el que té la fe", explica Jordi Prat.\nI de fet, per transmetre aquesta idolatria al públic, els actors se la creuen. Anna Moliner explica que, durant el musical, allò que fan és simplement "cantar per compartir la figura d'Eva Perón amb el públic, que és un mite per a l'imaginari dels tres personatges". I confessa, rient: "De fet, aquest serà el primer cop que cantaré una copla".\n'Requiem for Evita' (que mescla català, castellà, anglès i llatí) s'estrena aquest dissabte a la sala La Planeta de Girona. Serà al vespre, en una única funció dins el marc del Temporada Alta.


Biografia breu | Walter Garcia-Fontes\nVaig nèixer a Montevideo, Uruguai, el 1956, de família d'immigrants portuguesos per part de pare i armenis per part de mare.\nDesprés d'acabar la secundària, em vaig anar a Buenos Aires, Argentina, el 1975 ja que la dictadura que s'havia instaurat a l'Uruguai l'any 1973 va començar a perseguir els activistes estudiantils. Vaig viure a Buenos Aires fins el 1979 quan em vaig anar a Barcelona a Catalunya, Espanya, on vaig començar els meus estudis de llicenciatura en economia a la Universitat Autònoma de Barcelona del 1979 fins el 1984.\nUn cop acabada la llicenciatura vaig completar estudis de postgrau i vaig treballar al Departament de Fonaments de l'Anàlisi Econòmica de la Universitat Autònoma de Barcelona. L'any 1986 vaig guanyar una beca de "La Caixa" per continuar estudis de doctorat als Estats Units. Del 1986 al 1991 vaig fer el meu doctorat al Departament d'Economia de la Universitat de Stanford sota la supervisió del Prof. Tim Bresnahan.\nDesprés d'acabar el doctorat vaig ser contractat pel Departament d'Economia i Empresa de la Universitat Pompeu Fabra l'any 1992, on vaig guanyar una plaça de Professor Titular de Universitat l'any 1999, i on encara estic treballant.\nEstic casat amb la Merche i tinc dues filles, Sarah (1988) i Laura (1992).\nTambé he estat involucrat amb activitats de tipus social, principalment relacionades amb les associacions de mares i pares d'alumnes dels centres educatius públics on van estudiar les meves filles. Vaig ser president de la Federació d'Associacions de Mares i Pares d'Alumnes de Catalunya (FaPaC) des del 2007 fins al març del 2010.\nSóc promotor, usuari i participant de la comunitat de Programari Lliure, i col·laboro amb la secció catalana de l'Ubuntu GNU Linux.